Bitka kod Bitole (358. pne.)
<s>Bitka kod Bitole vodila se 358. god. pne između Ilira predvođenih kraljem Bardilisom i Makedonaca sa Filipom II na čelu.</s><s>Poslije 40 godina neprestane Ilirske dominacije i ekspanzije pod Bardilisom, Filip II, koji će kasnije oženiti ilirsku princezu Audatu, umarširao je u Iliriju i sukobio se sa, prema današnjoj historiografiji, sa pripadnicima Dardanskog plemena.</s>

<s>Bardilisu je bilo 90 god. kada se sukobio sa Filipom II.</s><s>Poginuo je na bojnom polju ili neposredno iza toga.</s><s>Ovaj moćni ilirski kralj bio je skromnog porijekla.</s><s>Prema izvorima, bio je ugljenar, koji se svojim sunarodnjacima za kralja nametnuo uspjesima i pravednom podjelom plijena.</s><s>Bio je uspješan u sukobima sa Makedonijom.</s><s>Na početku vladavine, istjerao je kralja Amintu, koji se vratio uz pomoć Tesalaca, i vladao još 24. god.</s><s>Nakon toga ratovao je sa Amintinim sinovima Aleksandrom i Perdikom, koji je umro početkom 359. god. pne. nakon strahovitog poraza od Ilira.</s>

<s>Tok bitke 
Filip II je uspostavio mir sa Atenom 359. god. pne. i porazio Peonce, i sve snage usmjerio prema Ilirima.</s><s>Sa vojskom od 10.000 pješaka i 1.000 konjanika krenuo je na ilirsku teritoriju.</s><s>Bardilis je poslao izaslanstvo sa prijedlogom da se prekinu neprijateljstva, s tim da svaka strana zadrži gradove koje je do tog trenutka držala.</s><s>Filip je odgovorio da prihvata mir, ali samo pod uslovom da se Iliri povuku iz svih makedonskih gradova.</s><s>Vojske su se suočile, Iliri sa svojim 90-godišnjim kraljem Bardilisom na čelu.</s><s>Filip je na lijevo krilo i centar postavio svoje falange, dok su na desnom krilu bili kopljanici.</s><s>Naredio je da konjica zaobiđe Ilire i udari sa strane, dok je on sam predvodio napad prema protivničkom centru, gdje su Iliri bili postrojeni u vidu kvadrata.</s><s>Zbog izvanredne hrabrosti, veći dio bitke prošao je bez prednosti bilo koje strane, uz veliki broj poginulih i ranjenih.</s><s>Prednost makedonskoj strani na kraju je donijela konjica koja je pritiskala po bokovima, pa su Iliri krenuli u bjekstvo.</s><s>Konjica ih je proganjala na širokom prostoru, pa su mnogi poginuli i u bjekstvu.</s><s>Ukupno je poginulo oko 7.000 Ilira.</s><s>Filip je trubom označio kraj borbe, okupio svoju vojsku i sahranio poginule.</s>

<s>Iliri su se povukli iz osvojenih gradova i potpisali su mir.</s>

<s>Reference</s>

<s>Literatura</s>

<s>358. pne.</s><s>Bitolj
Bitolj
Ilirski ratovi
Bitolj</s>

